2. Pielikums informatīvajam ziņojumam

“Reglamentēto profesiju jomas pilnveidošana Latvijā:

paveiktais 2016.-2018. gadā un plānotie pasākumi 2019.-2020.gadā”

**Izmaiņas 2016.-2018.gados profesionālajā darbībā reglamentētajās profesijās atsevišķās jomās**

|  |  |  |  |
| --- | --- | --- | --- |
| Nr. | Profesijas  | Veiktie pasākumi | Informācijas avots |
| 1. | Reglamentētās profesijas arhitektūras un būvniecības jomā  | Pasākumi profesionālās darbības efektīvākai īstenošanai: * izstrādāti un 2018.gada 20.martā Ministru kabinetā pieņemti noteikumi Nr.169 “Būvspeciālistu kompetences novērtēšanas un patstāvīgās prakses uzraudzības noteikumi”. Noteikumi paredz šādas būtiskākās izmaiņas būvspeciālistu kompetences novērtēšanas kārtībā un patstāvīgās prakses uzraudzības nodrošināšanā:

1) noteikti citi kritēriji praktiskā darba pieredzes prasībām pretendentiem būvspeciālista sertifikāta saņemšanai;2) precizēta patstāvīgās prakses uzturēšanas kārtība;3) precizēti kritēriji brīdinājuma izteikšanai, sertifikāta darbības sfēras apturēšanai un anulēšanai;4) samazināts darbības sfēru skaits līdz 29 sfērām;5) noteikta prasība kompetences pārbaudes iestādēm uzturēt spēkā esošu līgumu ar Nacionālo standartizācijas institūciju par Latvijas valsts standartu abonēšanu tās sertificētajiem būvspeciālistiem par pazeminātu gada maksu, kā arī veikt 1% sertificēto speciālistu pārbaudes, pārbaudot, vai darbi veikti kvalitatīvi.* atvieglota dokumentu iesniegšanas kārtību un nosakot, ka kvalifikāciju un patstāvīgo praksi apliecinošos dokumentus būvekspertīzes specialitātē iespējams iesniegt arī elektroniskā formātā, ievadot nepieciešamo informāciju Būvniecības informācijas sistēmā (BIS) būvspeciālistu reģistrā.
* Nodrošināta savā tīmekļa vietnē [www.bvkb.gov.lv](http://www.bvkb.gov.lv) viegli pieejamu un pārskatāmu informāciju par sertifikācijas un profesionālās kvalifikācijas atzīšanas kārtību būvekspertīzes specialitātē, regulāri to aktualizējot un pilnveidojot.
* Pastāvīgi pilnveidota mājas lapa www.lsgutis.lv,
* Izstrādāta Būvniecības profesiju karte,
* Saskaņotas un papildinātas Rīgas Tehniskās universitātes (RTU) mācību programmas Energoefektivitātes jomā,
* pilnveidotas būvspeciālistu kvalifikācijas prasības – sertifikācijas eksāmens, būvprakses uzraudzība, eksaminācijas process.
 | Ekonomikas ministrija, Būvniecības valsts kontroles birojs, Latvijas Siltuma, gāzes un ūdens tehnoloģijas inženieru savienība |
| 2. | Reglamentētās profesijas civilās aviācijas jomā | Veikts reglamentēto profesiju civilās aviācijas jomā reglamentācijas nosacījumu izvērtējums un secināts, ka lietderīgi ir novērst dubultregulējumu, kas pastāv likumā “Par reglamentētajām profesijām un profesionālās kvalifikācijas atzīšanu” un civilās aviācijas nozari reglamentējošos starptautiskajos normatīvajos aktos. Rezultātā ir pamats izslēgt visas civilās aviācijas profesijas no reglamentēto profesiju skaita, atbilstoši tam likumu “Grozījumi likumā “Par reglamentētajām profesijām un profesionālās kvalifikācijas atzīšanu””, atbalstot Satiksmes ministrijas iesniegtos priekšlikumus, Saeima pieņēma 2019.gada 11. aprīlī un tas stājās spēkā 2019. gada 14. maijā. | Civilās aviācijas aģentūra |
| 3. | Reglamentētās profesijas sugu un biotopu aizsardzības jomā  | 2017. gada 16. augustā ir pieņemti grozījumi Ministru kabineta 2010. gada 16. marta noteikumos Nr. 267 “[Sugu un biotopu aizsardzības jomas ekspertu sertificēšanas un darbības uzraudzības kārtība](https://likumi.lv/ta/id/207284-sugu-un-biotopu-aizsardzibas-jomas-ekspertu-sertificesanas-un-darbibas-uzraudzibas-kartiba)”, kas*:** ir uzlabojuši iespēju kvalitatīvāk veikt ekspertu darbības uzraudzību, izvērtēt atzinumu saturu un to atbilstību normatīvo aktu prasībām,
* ekspertam netiek izsniegts lēmums un rakstisks sertifikāts, bet informācija par ekspertu un viņam piešķirto kvalifikāciju tiek ievietota publiski pieejamā datubāzē Pārvaldes tīmekļa vietnē. Tādējādi sabiedrībai ir publiski pieejama informācija par tām personām, kuras ir sugu un biotopu aizsardzības jomā sertificēti eksperti un viņu tiesību apjomu (sertifikāta derīguma termiņš, biotopu grupa, sugu grupa vai suga, par kuru eksperts ir tiesīgs sniegt atzinumu, eksperta kontaktinformācija), līdz ar to ekspertam nav nepieciešams papīra formā izsniegts sertifikāts, lai to uzrādītu, sniedzot eksperta pakalpojumu. Līdz Grozījumu pieņemšanai dokumenti ekspertam tika izsniegti papīra formātā, kas arī Pārvaldei radīja lielākas administratīvās izmaksas, kas šobrīd ir samazinājušās.
 | Dabas aizsardzības pārvalde |
| 4. | Zvērināta revidenta profesija | 2017. gada 1. janvārī stājās spēkā likums “Grozījumi likumā “Par zvērinātiem revidentiem””. Tā mērķis ir regulēt tās personu profesionālās darbības tiesiskos pamatus, kura izpaužas kā revīzijas pakalpojumi, un nodrošināt šo personu profesionālās darbības uzraudzību, lai sekmētu stabilu, drošu un uzticamu revīzijas pakalpojumu tirgu un aizsargātu sabiedrības (kā gada pārskatu un konsolidēto gada pārskatu lietotājas) kopējās intereses.“Likuma “Par zvērinātiem revidentiem” nosaukums tika izteikts jaunā redakcijā – “Revīzijas pakalpojumu likums””.2018.gadā stājās spēkā vairāki grozījumi Revīzijas pakalpojumu likumā. Ar grozījumiem netika noteiktas jaunas vai samazinātas esošās zvērinātu revidentu profesionālās kvalifikācijas prasības, jo tās jau šobrīd atbilst Eiropas Savienības noteiktajām obligātā revidenta profesionālās kvalifikācijas prasībām un tās nepārsniedz. Ar grozījumiem tika pilnveidoti komercsabiedrību revīziju reglamentējošajos normatīvajos aktos noteiktie zvērinātu revidentu profesionālās darbības veikšanas un tās uzraudzības nosacījumi. | Finanšu ministrija |
| 5. | Reglamentētās profesijas jūrniecības jomā | Galvenie pasākumi profesionālās darbības efektīvākai īstenošanai:* Jauni profesijas standarti šādās profesijās:
	+ Sardzes stūrmanis uz kuģiem, mazākiem par 3000 BT,
	+ Sardzes mehāniķis uz kuģiem ar galveno dzinēju jaudu, mazāku par 3000 kW,
	+ Kuģa vadītājs uz kuģiem līdz 50 BT.
* Jaunas profesionālās kvalifikācijas prasības šādās profesijās:
	+ Kuģa pavārs,
	+ Kuģa saldēšanas iekārtu mehāniķis,
	+ Kuģa elektriķis.
* Mazinot administratīvo slogu, veikti grozījumi ar jūrnieku sertificēšanu saistītajos normatīvajos aktos, jūrnieku kvalifikācijas dokumentu saņemšanai paredzot automātisku datu atlasi un ievadi iesniegumā, kā arī iesnieguma iesniegšanu uz vietas Jūrnieku reģistrā;
* Regulāri aktualizēta mājas lapa [www.lja.lv](http://www.lja.lv)
 | Latvijas Jūras administrācija, Jūrnieku reģistrs |
| 6. | Reglamentētās profesijas ciltsdarba jomā | 2018.gada 7. novembrī stājās spēkā Dzīvnieku audzēšanas un ciltsdarba likums. Uz tā pamata izdoti Ministru kabineta 2019. gada 12. marta noteikumi Nr. 116 “Prasības personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju”  | Lauksaimniecības datu centrs |
| 7. | Advokāta profesija | 2017. gada 6. jūnijā izdarīti grozījumi Ministru kabineta 2009. gada 10. marta noteikumos “Zvērināta advokāta eksāmena kārtība” (grozījumi stājušies spēkā 2017. gada 9. jūnijā), ar kuriem pilnveidota advokātu eksāmena kārtība (personām, kuras nav advokātu palīgi), un advokāta eksāmena vērtēšanas sistēma.Ar grozījumiem noteikts, ka: - eksāmens vērtējams desmit baļļu sistēmā (iepriekš piecu baļļu sistēma), nosakot, ka nevienā no eksāmena daļām vērtējums nedrīkst būt trīs vai mazāk balles; - gadījumā, ja rakstiskajā vai mutiskajā eksāmena daļā iegūtais vērtējums nesasniedz trīs balles, to nenoapaļo, un šādā gadījumā vērtējums ir attiecīgi viena vai divas balles (neapmierinošs vērtējums);- galīgo eksāmena atzīmi nosaka, summējot pretendenta eksāmena abu daļu vērtējumus un izdalot ar divi, taču, ja iegūtais aritmētiskais rezultāts nesasniedz septiņas balles, to nenoapaļo, un eksāmens nav nokārtots;- eksāmena mutiskajā daļā iepriekšējo četru teorētisko jautājumu vietā ir pieci jautājumi par katru tiesību nozari (civiltiesības, krimināltiesības, administratīvās tiesības, kā arī starptautiskās tiesības un starptautiskā tiesiskā sadarbība kriminālprocesā un civilprocesā) un par advokatūras institūtu kopumā;- eksāmena rakstiskajā daļā sastādāms arī viens no advokatūras lietvedības dokumentiem, piemēram, vienošanās par juridisko pakalpojumu sniegšanu. | Zvērinātu advokātu padome |
| 8. | Reglamentētās profesijas apsardzes darbības jomā | 2017.gada 2.jūlijā spēkā stājās Ministru kabineta 2017.gada 27.jūnija noteikumi Nr. 380 “Apsardzes sertifikātu izsniegšanas kārtība” (turpmāk – noteikumi Nr.380).Programmas paraugā ir veiktas izmaiņas iepriekš noteikto mācību priekšmetu sarakstā, precizētas apgūstamās mācību tēmas un apakštēmas, būtiski samazināts stundu skaits, kas paredzēts fiziska spēka un speciālo līdzekļu pielietošanas apguvei. Samazinot programmas parauga apjomu, kas dod tiesības personai kārtot apsardzes darbinieka kvalifikācijas pārbaudījumu apsardzes sertifikāta saņemšanai, netika samazināts prasību līmenis izglītojamā sagatavotībai. Vienlaikus programmas paraugā veikti arī citi papildinājumi, lai izglītojamā apmācība tiktu vērsta tieši uz nepieciešamo pamatlīmeņa zināšanu, prasmju un iemaņu veidošanu apsardzes darbībā un pēc iespējas tiktu pietuvināta darba videi.Noteikumi Nr. 380 paredz, ka, lai saņemtu apsardzes sertifikātu, personai, kura būs apguvusi pamatlīmeņa zināšanu izglītības programmu 84 stundu apjomā vai iepriekšējo profesionālās pilnveides izglītības programmu “Apsardzes darbs” (kods: 20P 861 00) 160 stundu apjomā, nepieciešams kārtot pārbaudījumu. | Valsts policija |
| 9. | Veselības aprūpes profesijas | Lai veiktu kvalitatīvu, mērķtiecīgu ārstniecības personu profesionālās kvalifikācijas pilnveidi un nodrošinātu nozares tālākizglītības sistēmas ilgtspēju, VM ir piesaistījusi Eiropas Savienības fonda finansējumu un 2017.gada 19.septembrī[[1]](#footnote-1) uzsākusi Eiropas Sociālā fonda (turpmāk – ESF) projekta SAM 9.2.6.[[2]](#footnote-2) īstenošanu. Patlaban SAM 9.2.6. ietvaros tiek izstrādāti metodiskie līdzekļi un īstenotas profesionālās pilnveides un neformālās izglītības programmas, kas vērstas uz ārstniecības, ārstniecības atbalsta personu un farmaceitisko pakalpojumu sniedzēju profesionālajai darbībai nepieciešamo zināšanu, prasmju un kompetenču pilnveidi un uzturēšanu. Mācības tiek organizētas četrās prioritārajās jomās – sirds un asinsvadu jomā, onkoloģijas jomā, psihiskās veselības jomā un bērnu, sākot no perinatālā un neonatālā perioda, jomā, izglītības programmas noslēgumā mērķauditorijai nodrošinot arī tālākizglītības punktu piešķiršanu un resertifikācijas iespējas[[3]](#footnote-3). Savukārt studiju programmās, arī SAM 9.2.6. ietvaros, tiek finansēta neatliekamās medicīnas ārsta palīga (feldšera) profesionālās kvalifikācijas iegūšana. Patlaban SAM 9.2.6. ir iepirktas dažāda līmeņa un apjoma izglītības programmas – *79 (septiņdesmit deviņas) neformālās izglītības programmas, 2 (divas) profesionālās pilnveides izglītības programmas un viena studiju programma*Aktualizēts “Ārsta profesijas standarts”[[4]](#footnote-4) (*projektu*) un “Māsas (vispārējās aprūpes māsas) profesijas standartu”[[5]](#footnote-5) (*projekts*). Veselības ministrija savas kompetences ietvaros piedalījās arī Vispārējās izglītības satura centra[[6]](#footnote-6) izstrādāto uz veselības aprūpes jomu attiecināmo profesiju standartu un profesionālās kvalifikācijas prasību sarakstu sagatavošanā. Savukārt “Kosmētiķa profesijas standarts” ir jau apstiprināts.2019.gadā apstiprināti profesiju standarti: “Zobu tehniķa profesijas standarts” un “Māsas palīga profesijas standarts” apstiprināti PINTSA 2019.gada 10.aprīļa sēde, bet “Zobārsta asistenta profesijas standarts”– PINTSA 2019.gada 6.februāra sēde. | Veselības ministrija |
| 10. | Nekustamā īpašuma vērtētājs | Iedibināta sadarbība ar RTU Inženierekonomikas un vadības fakultāti par profesionālās un tālāk izglītības programmu nekustamā īpašuma vērtēšanas jomā izstrādi. | Biedrība “Latvijas Īpašumu vērtētāju asociācija” |

1. Centrālās finanšu un līgumu aģentūras un Veselības ministrijas 19.09.2017. “Vienošanās par Eiropas Savienības fonda projekta īstenošanu Nr.9.2.6.0./17//I/001” [↑](#footnote-ref-1)
2. MK 08.11.2016. noteikumi Nr.718 “Darbības programmas "Izaugsme un nodarbinātība" 9.2.6. specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju" īstenošanas noteikumi” [↑](#footnote-ref-2)
3. MK 18.12.2012. noteikumi Nr.943 “Ārstniecības personu sertifikācijas kārtība”, 5.pielikums [↑](#footnote-ref-3)
4. VM 29.09.2017. rīkojums Nr.133 “Par darba grupas Ārsta profesijas standarta aktualizācijai izveidi” [↑](#footnote-ref-4)
5. VM 21.02.2017. rīkojums Nr.50 “Māsas un vecmātes profesijas un specialitāšu izvērtēšana” [↑](#footnote-ref-5)
6. MK 26.04.2016. noteikumi Nr.262 “Darbības programmas "Izaugsme un nodarbinātība" 8.5.2. specifiskā atbalsta mērķa "Nodrošināt profesionālās izglītības atbilstību Eiropas kvalifikācijas ietvarstruktūrai" īstenošanas noteikumi” [↑](#footnote-ref-6)